Jolene (kappale)

"Jolene" on yhdysvaltalaisen countrylaulajan Dolly Partonin  kirjoittama ja esittämä musiikkikappale, jonka tuotti Bob Ferguson Kappale äänitettiin RCA Studio B:llä Nashvillen Tennesseessä 22. toukokuuta 1973. Kappaleen julkaisi 15. lokakuuta 1973 levy-yhtiö RCA Victor. 

Lehti Rolling Stonesin listassa "the 500 Greatest Songs of All Time" kappale nousi sijalle 217 vuonna 2004. Saman lehden raati nimesi laulun kaikkein aikojen 63. parhaimmaksi lauluksi vuonna 2021.  Laulu oli ehdolla Grammy-palkinnon saajaksi (kategoriassa Grammy Award for Best Female Country Vocal Performance) sekä vuosina 1974 että 1975. Laulu nousi listaykköseksi sekä Kanadassa että Yhdysvalloissa.

Kappaleen tausta
Partonin mukaan kappaleen inspiraationa oli punatukkainen pankkivirkailija, joka flirttaili Partonin miehen Carl Deanin kanssa hänen paikallisessa pankkikonttorissaan heidän avioliittonsa alkuaikoina. Haastattelussa hän paljasti myös, että Jolenen nimi ja ulkonäkö perustuvat nuoren fanin nimeen, joka tuli lavalle hakemaan häneltä nimikirjoitusta.

Kitaraa soittaa äänitteessä Chip Young.

The Bobby Bones Show:n haastattelussa vuonna 2018 Parton paljasti, että hän kirjoitti laulun samana päivänä kuin kappaleen "I Will Always Love You".

Suomeksi
Suomeksi kappaleen ovat levyttäneet Vicky Rosti 1976, Leni 1978 ja Tarja Merivirta 1999.

Lähteet 

Musiikkikappaleet
1970-luvun musiikki